ഭീഷണിപ്പെടുത്തി പണം തട്ടാന് ശ്രമം: കാപ്പ കേസ് പ്രതി അറസ്റ്റില് കാലടി: മധ്യവയസ്കനെ ഹണി ട്രാപ്പില്പ്പെടുത്തുമെന്ന് ഭീഷണിപ്പെടുത്തി മര്ദ്ദിച്ച് പണം തട്ടാന് ശ്രമിച്ച കേസില് കാപ്പ കേസ് പ്രതി അയ്യമ്ബുഴ കൂട്ടാല വീട്ടില് നിഖിലിനെ 25 കാലടി പൊലീസ് അറസ്റ്റ് ചെയ്തു. മഞ്ഞപ്ര സ്വദേശിയില് നിന്ന് പത്ത് ലക്ഷം രൂപയാണ് ആവശ്യപ്പെട്ടത്. കൊടുക്കാന് വിസമ്മതിച്ചപ്പോഴായിരുന്നു മര്ദ്ദനം. കാപ്പ തടവ് കഴിഞ്ഞ് അടുത്ത കാലത്താണ് നിഖില് പുറത്തിറങ്ങിയത്. ഇന്സ്പെക്ടര് ബി.സന്തോഷ്, എസ്.ഐ മാരായ ഡേവിസ്, സതീഷ് , എ.എസ്.ഐ അബ്ദുള് സത്താര്, എസ്.സി.പി. ഒ മാരായ അനില്കുമാര്, ഇഗ്നേഷ്യസ് എന്നിവരാണ് അന്വേഷണ സംഘത്തിലുണ്ടായിരുന്നത്. കൂടുതല് പ്രതികള് ഉടന് പിടിയിലാകുമെന്ന് എസ്.പി കെ. കാര്ത്തിക്ക് പറഞ്ഞു.